b"\n_START_ARTICLE_\nHabitatge al carrer Gurb, 37\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa que forma xamfr\xc3\xa0 amb el carrer Pla de Baleny\xc3\xa0. La fa\xc3\xa7ana de Pla de Baleny\xc3\xa0 \xc3\xa9s m\xc3\xa9s prolongada que la del carrer de Gurb. Consta de planta baixa i tres pisos, les obertures dels quals disminueixen amb l'al\xc3\xa7ada. L'edifici \xc3\xa9s cobert amb teula \xc3\xa0rab a dues vessants i rematat per una bonica cornisa i t\xc3\xa9 proporcions verticals. A la fa\xc3\xa7ana s'hi obren portals d'arc rebaixat i el portal dels habitatges \xc3\xa9s rectangular. Als pisos s'hi obren balcons i finestres, alguns amb els emmarcaments de pedra i tots amb baranes de ferro forjat. Les llosanes dels balcons s\xc3\xb3n de pedra, la fa\xc3\xa7ana \xc3\xa9s arrebossada i cal remarcar l'acabat en pedra de la cantonada._NEWLINE_L'estat de conservaci\xc3\xb3 \xc3\xa9s for\xc3\xa7a bo.\n_START_SECTION_\nHist\xc3\xb2ria\n_START_PARAGRAPH_\nL'antic cam\xc3\xad de Gurb sorg\xc3\xad com la prolongaci\xc3\xb3 del carrer de les Neus vers el segle XII i on s'anaren transformant les masies i edificacions en cases entre mitgeres que seguien el tra\xc3\xa7at natural del cam\xc3\xad. Al segle XV es constru\xc3\xad l'esgl\xc3\xa9sia g\xc3\xb2tica dels Carmelitans prop de l'actual carrer Arquebisbe Alemany, enderrocada el 1655 en convertir-se la ciutat en pla\xc3\xa7a fortificada contra els francesos durant la guerra dels Segadors. Als segles XVII-XVIII es constru\xc3\xad l'actual convent i l'esgl\xc3\xa9sia dels Carmelitans cal\xc3\xa7ats. Al segle XVIII la ciutat experimenta un fort creixement i aquests carrers itinerants es renoven formant part de l'Eixample Morat\xc3\xb3. Al segle XIX, amb la urbanitzaci\xc3\xb3 de l'Horta d'en Xandri entre el carrer Gurb i de Manlleu tamb\xc3\xa9 es renova. Actualment el carrer viu una etapa d'estancament i convindria revitalitzar-lo_NEWLINE_La primera intervenci\xc3\xb3 que es coneix data de 1878 i fou feta per Josep Ylla. L'estat actual ve d'una reforma del 1908."